張遇 (成化進士)

張遇（），字逢道，號蔡川，河南項城縣人。明朝政治人物，成化甲辰進士，官至戶部右侍郎。

 生平 
成化十六年（1480年）庚子科河南鄉試舉人，二十年（1484年）甲辰科進士。初授山西潞城知縣，召為南京監察御史，歷官湖廣按察司副使、浙江按察使、山東布政使，轉順天府府尹。升工部右侍郎，主管易州山廠。為官庸碌貪腐，被御史彈劾，詔令自陳，已而留用。改戶部右侍郎提督倉場，未即任乞致仕。正德十三年（1518年）卒，享年七十四。宣統三年《項城縣誌》《明武宗毅皇帝實錄·卷之一百六十七》：正德十三年冬十月乙未 戶部右侍郎致仕張遇卒。遇，河南項城縣人。成化甲辰進士。初授山西潞城知縣，召為南京監察御史，歷湖廣按察司副使、浙江按察使、山東布政使，轉順天府府尹，升工部右侍郎，總理易州山廠。遇庸鄙無才能，而善緣勢，在山廠侵年無厭，御史上其狀，詔令自陳，已而留用，尋改戶部右侍郎提督倉場，未即任乞致仕，給驛還。至是卒。賜祭葬。。

 參考文獻 
《项城侍郎张氏族谱》

Category:成化十六年庚子科河南鄉試舉人
Yu
Category:项城人
Category:明朝潞城縣知縣
Category:明朝南京監察御史
Category:明朝湖廣按察司副使
Category:明朝浙江按察使
Category:明朝山東布政使
Category:明朝順天府府尹
Category:明朝戶部右侍郎